રાજ્યમાં વિધાનસભાની ચૂંટણીને એક મહિનાથી પણ ઓછો સમય બચ્યો છે, ચૂંટણી માટે ઉમેદવારીની પ્રક્રિયા શરૂ થઇ ગઇ છે. ભાજપ ઉમેદવારોની સૂચિ બનાવવામાં વ્યસ્ત છે. બુધવારે જ ભાજપની ઉમેદવારોની યાદીને લઇને પાર્લામેન્ટરી બોર્ડની બેઠક મળી હતી. આ બેઠક બાદ અમિત શાહ અને વડાપ્રધાન નરેન્દ્ર મોદીની અલગ બેઠક પણ મળી હતી, પરંતુ ઉમેદવારોના નામ જાહેર નહોતા થયા. ભાજપ તરફથી ઉમેદવારોના નામ 18 કે 19 નવેમ્બરે જાહેર કરવામાં આવે એવી શક્યતા છે. કેટલાક નામો ગુરૂવારે રાતે જાહેર થવાની શક્યતા પણ વ્યક્ત થઇ રહી છે. આ બધા વચ્ચે ભાજપના 87 ઉમેદવારોની યાદી સોશ્યલ મીડિયામાં ફરતી થઇ છે. જો કે, આ અંગે હજુ કોઇ અધિકૃત જાહેરાત થઇ નથી. આ સૂચિમાં આનંદીબહેન પટેલની ઘાટલોડિયાની બેઠક પર તેમના પુત્રી અનાર પટેલનું નામ જોવા મળે છે.